PROEN วิ่ง 4% เก็งรายได้-กำไร Q4 โตต่อ รับแบ็กล็อกแน่น-ประมูลงานเพิ่ม
PROEN บวก 4% ลุ้นรายได้-กำไร ไตรมาส 4/65 โตต่อ อานิสงส์ตุนแบ็กล็อกแน่น รับงานเพิ่ม ประมูลงานใหม่ต่อเนื่อง
PROEN บวก 4% ลุ้นรายได้-กำไร ไตรมาส 4/65 โตต่อ อานิสงส์ตุนแบ็กล็อกแน่น รับงานเพิ่ม ประมูลงานใหม่ต่อเนื่อง
2 ธ.ค. 2565

ผู้สื่อข่าวรายงานว่า วันนี้ (2 ธ.ค.65) ราคาหุ้น บริษัท โปรเอ็น คอร์ป จำกัด (มหาชน) หรือ PROEN ณ เวลา 12:03 น. อยู่ที่ระดับ 7.70 บาท บวก 0.30 บาท หรือ 4.05% สูงสุดที่ระดับ 7.75 บาท ต่ำสุดที่ระดับ 7.35 บาท ด้วยมูลค่าการซื้อขาย 43.79 ล้านบาท

นายกิตติพันธ์ ศรีบัวเอี่ยม ประธานเจ้าหน้าที่บริหาร PROEN ระบุว่า ไตรมาส 4/65 ของปีนี้ที่เหลือ แนวโน้มรายได้และกำไรของบริษัทฯ ยังคงเติบโตมาจากการรับรู้รายได้ และกำไรของ Backlog คงเหลือ และผลิตภัณฑ์การให้บริการด้านเทคโนโลยีที่เปิดตัวไปแล้วอย่าง Platform Cloud Service, SPDPA Cloud และการรับงานโครงการต่างๆ ของบริษัทฯ ที่เพิ่มรายได้ในช่วงปลายปีนี้
โดยแผนการดำเนินธุรกิจในช่วงที่เหลือของปีนี้ บริษัทฯ ยังคงเดินหน้าพัฒนาผลิตภัณฑ์การให้บริการด้านเทคโนโลยีใหม่ พร้อมเข้าประมูลงานโครงการโครงสร้างพื้นฐานอย่างต่อเนื่อง และมีกลยุทธ์ในการขยายธุรกิจโดยอยู่ระหว่างศึกษาการลงทุนในรูปแบบการเข้าไปควบรวมกิจการหรือการทำ M&amp;A กับธุรกิจเกี่ยวกับเทคโนโลยีที่มีลักษณะการสร้างรายได้ประจำ หรือ Recurring Income เพื่อต่อยอดขยายฐานธุรกิจเดิมของบริษัทฯ